การที่เรากินยาคุมฉุกเฉินไปแล้วประจำเดือนจะเลื่อกี่เดือนครับ
สวัสดีค่ะ ยาคุมฉุกเฉินเป็นการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%โดยผลข้างเคียงจากยาที่พบบ่อยเช่นเลือดออกผิดปกติจากช่องคลอดหลังจากนั้น หรือประจำเดือนมาคลาดเคลื่อนได้ประมาณ 1 สัปดาห์ แต่ไม่ควรเกิน 35 วันนับจากรอบก่อนถ้ามาช้ากว่านั้นควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุมหรือใช้ถุงยางอนามัย